Regulacija Starinske rijeke u Topčić Polju

Zahvaljujućim povoljnim vremenskim uslovima u mjesnoj zajednici Topčić Polje intenzivno se izvode radovi na regulaciji Starinske rijeke. Zbog iznosa potrebnih sredstava za završetak kompletnog projekta, izvođenje radova na regulaciji Starinske rijeke bit će realizovano u nekoliko faza. U aktuelnoj fazi izvode se radovi na izgradnji pravouganog betonskog korita u dužini 80 metara i to na dionici od mosta u naselju Topčić Polje do željezničke pruge. Upravo na ovom mjestu poplave i klizišta u proljeće 2014. godine donijele su velike količine pješčanih nanosa.

Nakon objavljenog javnog poziva posao je povjeren privrednom društvu „ŠPIC-Beton“d.o.o. Zenica. Vrijednost ugovorenih radova iznosi 116.766,00 KM sa PDV-om, a sredstva su osigurana u Budžetu grada Zenica za 2021. godinu. Nadzor nad realizacijom ovog projekta vrši Javno preduzeće za prostorno planiranje i uređenje grada „Zenica“ d.o.o. Zenica.

Izvor: zenica.ba